Diari Oficial de la Generalitat Valenciana


Sumari del DOGV 1337, del 02-07-1990 (1990/818079)

ORDRE de 19 de juny de 1990, de la Conselleria d'Agricultura i Pesca, per la qual concedeix ajudes per a estades de treball i aprenentatge a joves que desitgen incorporarse al sector agrari, tant al territori nacional com a l'estranger.
--------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/19/(3)/dof/vci/html**

### Dades del document

Número de DOGV
:   1337

Data del DOGV
:   02-07-1990

Secció del DOGV
:   DISPOSICIONS GENERALS

Número del document
:   1990/818079


Data del document
:   19-06-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 19 de juny de 1990, de la Conselleria d'Agricultura i Pesca, per la qual es concedeixen ajudes per a estades de treball i aprenentatge, a joves que desitgen incorporar-se al sector agrari, tant al territori nacional com al estranger.  
Els problemes estructurals que pateix l'agricultura valenciana i els reptes que es presenten davant el futur, obliguen de buscar solucions que no han de venir solament d'experiències pròpies, sinó també d'estudiar experiències alienes als països d'agricultura semblant, doncs açò permetrà un avanç més ràpid i cometre menys errors.  
I per al dit avanç cal observar altres realitats agràries - semblants a la valenciana, amb tecnologia punta, amb dinamisme empresarial i amb una idiosincràsia en els seus membres més avançada, i, al mateix temps, conèixer-les en profunditat mitjançant el treball i l?estudi sobre elles; sent els joves, els més adequats per a encarar-se al futur i ser els protagonistes del canvi estructural que requereix l'agricultura valenciana.  
Per tot açò, la Conselleria d?agricultura i Pesca, per mitjà de l'Institut de Cooperativisme Agrari Valencià, concedirà ajudes per a realitzar estades de treball i aprenentatge a les zones o països que reunesquen les condicions assenyalades.  
En virtut del que s'ha exposat i fent ús de les facultats que tinc atribuïdes,  
ORDENE  
Article primer  
L'Institut de Cooperativisme Agrari Valencià concedirà ajudes per a estades de treball i aprenentatge, tant al territori nacional com a l?estranger, per tal d'adquirir coneixements i experiències sobre nous cultius i modernes tècniques agronòmiques, susceptibles d'introducció i aplicació a la Comunitat Valenciana.  
Article segon  
Podran sol·licitar les ajudes, els joves que reunesquen les següents condicions:  
- ser resident a la Comunitat Valenciana,  
- tenir una edat entre 18 i 30 anys,  
- ser agricultor, estudiant d'escoles agrícoles o comprometre's a treballar, en un futur pròxim, en l'agricultura,.  
Es facilitarà als interessats, a l?Institut de Cooperativisme Agrari Valencià, model d'instància i havent-la complimentada, es dirigirà a l'Honorable Senyor Conseller d?agricultura i Pesca, adjuntant-hi currículum vitae i tres fotos com les de carnet.  
La documentació requerida, conjuntament a la sol·licitud, es presentarà al Registre General de la Conselleria d?agricultura i Pesca, siti al carrer d'Amadeo de Saboya, número 2, de València, o es trametrà per qualsevol dels mitjans prevists en l'article 66 de la Llei de Procediment Administratiu.  
Article tercer  
Les ajudes es concediran prèvia selecció realitzada entre els peticionaris que reunesquen les condicions anteriors. Per a la selecció es realitzarà una entrevista personal, un test de personalitat i es valoraran els coneixements d'idiomes estrangers.  
Superada la selecció, els joves es comprometran a complir els requisits que se'ls assenyalen, i aportaran la documentació que se'ls requeresca, i també la complementària que se'ls exigesca.  
La duració de l?estada serà entre sis setmanes i sis mesos.  
En la resolució de l?Honorable Senyor Conseller d?agricultura i Pesca constarà nom, cognoms i número de document nacional d'identitat dels beneficiaris, lloc, condicions i període concret d'estada, i també l?import global de l'ajuda.  
Article quart  
Les ajudes es concediran directament als beneficiaris o a les organitzacions representatives del cooperativisme agrari valencià, constituïdes i inscrites, conformement al que estableix la Llei de Cooperatives de la Comunitat Valenciana, i a les entitats sense afany de guanys, l'objecte de les quals siga la formació en el marc del cooperativisme agrari, en concepte d'organitzadors, gestors i responsables de les estades, en aquells supòsits que la iniciativa isca d'aquestes entitats.  
Els beneficiaris es comprometen a complir amb aprofitament les tasques que se'ls encomanen i els cursos que s'impartesquen durant l?estada, i també s'ajustaran a les normes de conducta del país o zona de l?estada. Cas d'incompliment d'alguna d'aquestes obligacions, per resolució de l?Honorable Senyor Conseller d?agricultura i Pesca, es rescindirà l'ajuda concedida i l'afectat haurà de tornar l?import de les despeses ocasionades i haurà d'indemnitzar l?entitat organitzadora, per raó dels danys i perjudicis ocasionats.  
Article cinqué  
Les ajudes podran consistir a sufragar la totalitat de les despeses de desplaçament, fins al lloc d'estada i per a la tornada, assegurança d'assistència sanitària i d'accidents, curs previ d'idioma del país, si calgués, despeses de manutenció i hostalatge, si n'hi hagués, o se'ls lliurarà una quantitat global per a cobrir aquests conceptes i el cost dels cursos que, durant l?estada, s'haja previst. Si l?organització de l'estada és a càrrec de les entitats citades en l'article anterior, se'ls concediran, a més, ajudes per a sufragar les despeses de selecció i gestió.  
El finançament es realitzarà de la següent forma: el 50% de l?import de l'ajuda, quan ja haja estat concedida per resolució de l?Honorable Senyor Conseller d?agricultura i Pesca, i el 50% que resta a la finalització de l?estada, previ lliurament de memòria sobre l?estada i certificat de despeses del responsable de l?entitat organitzadora.  
L'import de l'ajuda variarà en cada cas, en funció de la despesa del cost que supose el lloc, el tipus d'activitat i l?empresa on es realitze l'estada.  
Article sisé  
La concessió de les ajudes regulades per aquesta Ordre, s'efectuarà a càrrec dels crèdits de transferència corrent del programa 821.20, Institut de Cooperativisme Agrari Valencià, del Pressupost de Despeses de la Generalitat Valenciana, línia 401, i la quantia que tinguen dependrà, a més dels requisits assenyalats per a cada cas, del total de peticions presentades i del crèdit assignat en la dita línia per a cada un dels exercicis en els quals l?Ordre continue en vigor.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana Diari Oficial de la Generalitat Valenciana i tindrà efectes des de l'1 de gener de 1990.  
València, 19 de juny de 1990.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI